
4 DR.30.8.2006 

 

 

Oleh kerana 70% daripada jualan kereta bergantung kepada trade in, 
dengan izin, kebanyakan pengguna telah menangguhkan pembelian. Peningkatan 
cagaran daripada 90% ke 100% kepada 75% hingga 80% sahaja dan peningkatan 
kadar faedah purata daripada 2% kepada 4.1% yang diperlukan untuk pembelian 
kereta baru oleh syarikat kewangan juga menambah bebanan kepada bakal 
pembeli untuk kereta baru. 

Di samping itu sikap dan persepsi pengguna yang masih beranggapan 
bahawa harga kereta akan terus menurun, kesan kenaikan harga minyak dan 
pertumbuhan jualan kereta yang tinggi di dalam tahun 2004 dan 2005 juga 
menjadi faktor penyumbang terhadap penurunan jumlah jualan. Walau 
bagaimanapun beberapa cadangan untuk meningkatkan jualan kereta tempatan 
telah dikaji oleh MITI dan tidak lama lagi satu keputusan akan dibuat dan kami 
percaya dengan strategi yang baru ini, kita dapat mengatasi masalah yang 
menyebabkan penurunan jualan kereta.  

Untuk makluman Ahli-ahli Yang Berhormat, harga kereta nasional telah 
menurun sebanyak 3% hingga 13.5%. Namun demikian, jualan kereta nasional 
masih menguasai pasaran kereta tempatan iaitu 67% dari pasaran jualan kereta 
penumpang bagi tempoh Januari hingga Jun 2006.   

Untuk makluman Ahli-ahli Yang Berhormat juga, berdasarkan maklum 
balas dari pihak industri, situasi lebihan stok kereta setakat ini adalah sebanyak 
70,159 unit sahaja.  Jumlah ini adalah cumulative figure dari tahun 2005 hingga 
sekarang. 

Tuan Yang di-Pertua, mengenai kenderaan import, adalah tidak benar 
terdapat lambakan kereta import kerana jumlah kereta yang diimport telah 
menurun selepas pengumuman Dasar Automatif Nasional. Bagi tempoh Januari 
hingga Jun 2006 sejumlah 9,233 unit telah diimport berbanding dengan 13,578 
unit untuk tempoh yang sama pada tahun 2005. Angka ini hanyalah sebanyak 
3.3% dari jumlah pengeluar tempatan.   

Ini adalah disebabkan harga kenderaan import telah menjadi lebih tinggi 
akibat dua faktor. Yang pertama ialah mengenai mekanisme baru digunakan untuk 
menetapkan duti import kereta CBU import. Dahulu duti import dikenakan 
mengikut invois, dibekalkan oleh pengimport. Sekarang duti import dikenakan 
mengikut harga digazet. Faktor yang kedua ialah dahulu duti eksais dikira 
berasaskan nilai CIF. Sekarang duit import dikira mengikut nilai CIF tambah duti 
import. Jadi harga yang lebih tinggi itu telah menyebabkan kurang permintaan. 

Tuan Yang di-Pertua: Tidak habis lagi? 

Datuk Paduka Dr. Tan Yee Kew: Tuan Yang di-Pertua, kerajaan 
sememangnya memberi perhatian yang serius terhadap perkembangan industri 
automatif. Beberapa insentif baru yang diperkenalkan dalam Rancangan Malaysia 
Kesembilan seperti Dana Penyesuaian Industri dan Dana Pembangunan 
Automatif. Insentif-insentif ini dijangka boleh mempelbagaikan lagi aktiviti 
pengilangan dan pemasangan kenderaan automatif, komponen dan alat ganti di 
negara ini. Di samping itu dengan pengurangan duti import kereta CBU kepada 
5% akibat pelaksanaan AFTA, ia akan membolehkan kereta nasional dipasarkan 
ke negara-negara ASEAN dengan harga kompetitif.   

 

 



Oleh kerana 70% daripada jualan kereta bergantung kepada trade in, dengan izin, kebanyakan pengguna telah menangguhkan pembelian. Peningkatan cagaran daripada 90% ke 100% kepada 75% hingga 80% sahaja dan peningkatan kadar faedah purata daripada 2% kepada 4.1% yang diperlukan untuk pembelian kereta baru oleh syarikat kewangan juga menambah bebanan kepada bakal pembeli untuk kereta baru. Di samping itu sikap dan persepsi pengguna yang masih beranggapan bahawa harga kereta akan terus menurun, kesan kenaikan harga minyak dan pertumbuhan jualan kereta yang tinggi di dalam tahun 2004 dan 2005 juga menjadi faktor penyumbang terhadap penurunan jumlah jualan. Walau bagaimanapun beberapa cadangan untuk meningkatkan jualan kereta tempatan telah dikaji oleh MITI dan tidak lama lagi satu keputusan akan dibuat dan kami percaya dengan strategi yang baru ini, kita dapat mengatasi masalah yang menyebabkan penurunan jualan kereta. Untuk makluman Ahli-ahli Yang Berhormat, harga kereta nasional telah menurun sebanyak 3% hingga 13.5%. Namun demikian, jualan kereta nasional masih menguasai pasaran kereta tempatan iaitu 67% dari pasaran jualan kereta penumpang bagi tempoh Januari hingga Jun 2006. Untuk makluman Ahli-ahli Yang Berhormat juga, berdasarkan maklum balas dari pihak industri, situasi lebihan stok kereta setakat ini adalah sebanyak 70,159 unit sahaja. Jumlah ini adalah cumulative figure dari tahun 2005 hingga sekarang. Tuan Yang di-Pertua, mengenai kenderaan import, adalah tidak benar terdapat lambakan kereta import kerana jumlah kereta yang diimport telah menurun selepas pengumuman Dasar Automatif Nasional. Bagi tempoh Januari hingga Jun 2006 sejumlah 9,233 unit telah diimport berbanding dengan 13,578 unit untuk tempoh yang sama pada tahun 2005. Angka ini hanyalah sebanyak 3.3% dari jumlah pengeluar tempatan. Ini adalah disebabkan harga kenderaan import telah menjadi lebih tinggi akibat dua faktor. Yang pertama ialah mengenai mekanisme baru digunakan untuk menetapkan duti import kereta CBU import. Dahulu duti import dikenakan mengikut invois, dibekalkan oleh pengimport. Sekarang duti import dikenakan mengikut harga digazet. Faktor yang kedua ialah dahulu duti eksais dikira berasaskan nilai CIF. Sekarang duit import dikira mengikut nilai CIF tambah duti import. Jadi harga yang lebih tinggi itu telah menyebabkan kurang permintaan. Tuan Yang di-Pertua: Tidak habis lagi?. Datuk Paduka Dr. Tan Yee Kew: Tuan Yang di-Pertua, kerajaan sememangnya memberi perhatian yang serius terhadap perkembangan industri automatif. Beberapa insentif baru yang diperkenalkan dalam Rancangan Malaysia Kesembilan seperti Dana Penyesuaian Industri dan Dana Pembangunan Automatif. Insentif-insentif ini dijangka boleh mempelbagaikan lagi aktiviti pengilangan dan pemasangan kenderaan automatif, komponen dan alat ganti di negara ini. Di samping itu dengan pengurangan duti import kereta CBU kepada 5% akibat pelaksanaan AFTA, ia akan membolehkan kereta nasional dipasarkan ke negara-negara ASEAN dengan harga kompetitif.